L'alcalde afirma que és prioritari atendre les necessitats bàsiques dels veïns
22 de juny 2015

![Imagen 1](/media/mi0ihief/visita-al-barrio-bajo-vias_m2.jpg)![Imagen 2](/media/3v2lmlzc/visita-al-barrio-bajo-vias_m1.jpg)

###   **![](/media/a3ibl114/visita-al-barrio-bajo-vias1.jpg)**

Este matí l'alcalde de Sagunt, Quico Fernández, i el tinent d'alcalde de Participació i Innovació Democràtica, Pablo Abelleira, s'han reunit amb veïns residents en el barri de Baix Vies per a dialogar amb ells sobre les necessitats i la situació del mateix a mesura que anaven visitant les zones comunes, la plaça, la instal·lació esportiva i les zones adjacents.   
  
Segons ha explicat l'alcalde: “**Este matí hem visitat el barri de Baix Vies perquè hem detectat que hi ha una sèrie de problemàtiques bastant preocupants, especialment aquelles que afecten a qüestions bàsiques. Ja ens havien arribat notícies de falta de recursos alimentaris i per tant hem volgut començar la ronda de visites als barris pel que considerem més prioritari i urgent des del punt de vista social. Naturalment hem parlat ja amb el centre d'aliments per a veure què és el que pot estar passant i este serà el primer objectiu que tindrem, resoldre esta qüestió**”.  
 

![](/media/xllnxyt0/visita-al-barrio-bajo-vias2.jpg)  
 Fernández també ha afegit que: “**Al mateix temps, hem observat que hi ha una sèrie de deficiències importants, deficiències de manteniment, tant de jardineria com de neteja i mobiliari urbà, així com de manteniment del propi edifici, encara que açò és una competència de la Generalitat Valenciana. I hem observat problemes importants a l'entorn de la zona, que el que fan és agreujar més la imatge d'un barri que ja de per si està deteriorat. I en aqueix sentit, ens anem a bolcar a solucionar problemes d'estos veïns que no tenen per què estar patint un aïllament i a més en unes condicions tan negatives**”. ![](/media/y5gin3jn/visita-al-barrio-bajo-vias4.jpg)  
Tant Fernández com Abelleira donaran instruccions als serveis municipals perquè actuen en l'àmbit de les seues competències i puga millorar a curt termini la situació del barri. L'alcalde ha destacat que els veïns “**també ens han sol·licitat un tancament de la zona esportiva perquè hi ha gent que està fent un mal ús ja que fan foc i estan també tractant ferralla i el representant dels veïns diu que és una de les mesures més urgents tancar este espai perquè solament tinga un ús esportiu, que és el que està previst**”.

 ![](/media/dohhto34/visita-al-barrio-bajo-vias5.jpg)  
![](/media/mu2hjwvx/visita-al-barrio-bajo-vias6.jpg)  
![](/media/mw5ludf5/visita-al-barrio-bajo-vias3.jpg)

*   [](http://www.facebook.com/sharer.php?u=https://aytosagunto.es/va/actualitat/l-alcalde-afirma-que-es-prioritari-atendre-les-necessitats-basiques-dels-veins/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-afirma-que-es-prioritari-atendre-les-necessitats-basiques-dels-veins/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-afirma-que-es-prioritari-atendre-les-necessitats-basiques-dels-veins/ "Linked In")
*   [](mailto:?body=https://aytosagunto.es/va/actualitat/l-alcalde-afirma-que-es-prioritari-atendre-les-necessitats-basiques-dels-veins/)